**VPRAŠANJA IN ODGOVORI**

**Javni razpis za sofinanciranje mreža večnamenskih romskih centrov+**

|  |  |  |
| --- | --- | --- |
| **Zap.****št.** | **Vprašanje** | **Odgovor** |
| 1 | Na Regionalno stičišče NVO Podravja se je obrnilo romsko društvo s sedežem v MO Maribor glede prijave na javni razpis za sofinanciranje mreže romskih večnamenskih centrov+. Po pregledu besedila javnega razpisa ugotavljamo, da Mestna občina Maribor ni upravičeno območje za sofinanciranje vzpostavitve oziroma delovanja večnamenskega romskega centra in razpis torej ni namenjen tukajšnjemu romskemu društvu oz. romskemu večnamenskemu centru na območju MO Maribor. Ali to drži? | V skladu z javnim razpisom področje Mestne občine Maribor ni predvideno za vzpostavitev večnamenskega romskega centra+ (v nadaljevanju: VNRC+). Načrtovana območja za vzpostavitev posameznih VNRC+ so določena v poglavju 3 javnega razpisa.  |
| 2 | Pozdravljeni,prosim za telefonski kontakt glede razpisa, ki je bil v Uradnem listu RS, št.11/2025 z dne 21.2.2025. | Vprašanja za dodatne informacije v zvezi z javnim razpisom zainteresirani prijavitelji posredujejo na elektronski naslov gp.mddsz@gov.si s pripisom »Javni razpis za sofinanciranje mreže večnamenskih romskih centrov+ (informacije)«. Vprašanja je mogoče posredovati najkasneje do 28. 3. 2025, zadnji odgovori bodo objavljeni najkasneje do 1. 4. 2025. |
| 3 | V okviru območja s pristojnostjo CSD Dolenjska in Bela krajina so predvideni 4 VNRC. Trenutno se kot prijavitelj srečujemo s težavo pri oblikovanju partnerstva in vzpostavitvijo 4 centrov. Ali je kljub razpisnim pogojem možno prijaviti manj kot 4 centre v različnih občinah oziroma dva centra v isti občini, kar bi bilo glede na razpršitev romske populacije tudi bolj smiselno? | Javni razpis v poglavju 3, Preglednica št. 2 določa, da morajo biti v okviru projekta, ki pokriva območje pod teritorialno pristojnostjo CSD Dolenjska in Bela krajina, predvideni 4 VNRC+. Prijavitelj mora zato v vlogi za projekt predvideti 4 VNRC+. Iz navedenega poglavja javnega razpisa izhaja tudi, da morajo biti lokacije vzpostavitve posameznih VNRC+ pri projektih, ki predvidevajo vzpostavitev in delovanje dveh oziroma štirih VNRC+, v različnih občinah, zato dva centra (VNRC+) ne morata biti vzpostavljena v isti občini. |
| 4 | V okviru projekta se predvideva zaposlitev romskega svetovalca. Ali mora biti ta že zaposlen ob oddaji vloge, saj je zahteva, da se ob prijav predloži tudi njegov življenjepis in dokazilo o izobrazbi. Ali smemo priložiti dokazila za potencialnega kandidata, saj razpis ne določa, da mora biti le ta že zaposlen ob prijavi, zgolj da mora biti kolektiv vzpostavljen v roku 3 mesecev? | Iz poglavja 6 javnega razpisa izhaja, kot navajate, da mora biti strokovni kolektiv v posameznem VNRC+ vzpostavljen najkasneje v roku 3 mesecev po podpisu pogodbe o sofinanciranju. Iz 3. poglavja razpisne dokumentacije pri specifičnih pogojih za projekt, kjer je navedeno, da se pogoj kadrovske zmogljivosti za izvedbo projekta preverja na podlagi predložitve Obrazca št. 3, Obrazca št. 4, Priloge št. 7: Življenjepis romskega svetovalca in Priloge št. 10: Dokazilo o izobrazbi romskega svetovalca. Prav tako je v poglavju 13.2.1.1 navedeno, da se dokazilo o zaposlitvi romskega svetovalca posreduje ob prvem zahtevku za izplačilo, na katerem se uveljavlja strošek novo zaposlene osebe. Iz navedenega torej ne izhaja, da mora biti romski svetovalec zaposlen že ob oddaji vloge na javni razpis, tako da se dokazila o delovnih izkušnjah in izobrazbi lahko priložijo tudi za potencialnega kandidata za romskega svetovalca.  |
| 5 | Razpis za stroške osebja določa, da v primeru, da so dejanski stroški nižji od odobrenih, je prijavitelj upravičen do izplačila v višini dejansko porabljenih stroškov. Kako boste postopali v primeru, da so dejanski stroški višji od odobrenih? Če prav razumemo boste plačevali stroške zaposlenih po dejanski plači, to pa ob predpostavki višanja plač pomeni, da bomo proti koncu projekta porabili že vse predvidene stroške za osebje.  | V poglavju 12.3 javnega razpisa so določeni najvišji zneski sofinanciranja posameznega projekta. Ti zneski vključujejo stroške osebja in stroške financiranja po pavšalni stopnji v višini 40 % skupnih upravičenih neposrednih stroškov dela osebja na projektu za celotno trajanje projekta. Izbrani prijavitelj za posamezni projekt ne more zaprositi za več sredstev, kot je določeno v poglavju 12.3 javnega razpisa oz. kot jih bo odobrenih s sklepom o izboru, ne glede na višanje stroškov plač. Nadalje iz navedene točke javnega razpisa izhaja, da lahko prijavitelj zaprosi za 100 % sofinanciranje skupnih upravičenih stroškov projekta. Druge morebitne upravičene in neupravičene stroške, povezane z izvajanjem projekta, krije izbrani prijavitelj sam. |
| 6 | Ali morajo biti vsi zaposleni na projektu zaposleni 100% na projekt. Ali je dovoljeno npr. zaposlitev 2 po 50% (50% delajo na drugih projektih) ter 2 po 100%. | Javni razpis v poglavju 13.2.1.1 določa, da bo zaposlitev romskega svetovalca sofinancirana za polni delovni čas. Poleg tega razpis v tem poglavju določa, da bosta na posamezni lokaciji VNRC+ v okviru projekta poleg romskega svetovalca sofinancirani zaposlitvi za polni delovni čas vsaj še dveh pomočnikov romskega svetovalca ali temu ustrezno več zaposlitev v primeru zaposlitve za krajši delovni čas.  |
| 7 | Kako bo ministrstvo postopalo v primeru, da eden izmed partnerjev, oziroma en izmed 4 centrov ne bo uspel realizirati vseh 3 zaposlitev na projektu? Se bo npr. prekinil cel projekt ali npr. financiranje zgolj enega centra? | Skladno z javnim razpisom mora prijavitelj oziroma projektno partnerstvo v primeru projekta, ki se bo izvajal na območju pod pristojnostjo CSD Dolenjska in Bela krajina, v vlogi predvideti vzpostavitev in delovanje 4 VNRC+. Iz poglavja 6 javnega razpisa izhaja, da mora biti strokovni kolektiv v posameznem VNRC+ vzpostavljen najkasneje v roku 3 mesecev po podpisu pogodbe o sofinanciranju. Prav tako iz točke 13.2.1.2 javnega razpisa izhaja, da so lahko neposredni stroški dela romskega svetovalca in pomočnika romskega svetovalca sofinancirani v okviru stroškov plač na podlagi pogodbe o zaposlitvi, izjemoma in ob predhodnem soglasju ministrstva pa tudi na podlagi avtorske oziroma podjemne pogodbe. Ministrstvo bo k delu romskega svetovalca oziroma pomočnika romskega svetovalca na podlagi avtorske oziroma podjemne pogodbe podalo soglasje le za časovno omejeno obdobje in ob utemeljenih razlogih, zaradi katerih ni mogoča takojšnja sklenitev pogodbe o zaposlitvi (npr. ob odpovedi delovnega razmerja predhodno zaposlenega, pri tem pa postopek zaposlitve novega še ni končan). Pri čemer je sklepanje podjemnih in avtorskih pogodb s svojimi zaposlenimi ter z osebami, ki pri izbranem prijavitelju delujejo kot zakoniti zastopniki ali člani organov upravljanja ali nadzora, neupravičen strošek. To pravilo velja tudi v primeru projektnega partnerstva, ko projektni partnerji sklepajo podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora pri svojih projektnih partnerjih. Če tekom izvajanja nastopijo okoliščine, ki onemogočajo vzpostavitev popolnega strokovnega kolektiva, mora prijavitelj o tem obvestiti ministrstvo, ki bo postopalo v skladu z določbami 15. člena osnutka pogodbe o sofinanciranju.  |
| 8 | Ali se lahko vzpostavi delovanje centra v prostorih CSD, ki jih uporablja za svojo redno dejavnost? (zaradi dosedanjih izkušenj CSD prosim, če le to preverite znotraj ministrstva in sicer z Direktoratom za socialne zadeve). | Na vprašanje ni možno odgovoriti povsem določno, saj iz njega niso razvidne vse potrebne informacije. Glede zagotavljanja ustreznih prostorov je potrebno upoštevati pogoje, določene v poglavju 7.3 javnega razpisa, prav tako je pri prostorih za predvideni VNRC+ treba upoštevati, da morajo biti uporabnikom dostopni celotno obdobje sofinanciranja, najmanj 5x na teden, v skupnem seštevku vsaj 40 ur tedensko v času med 8. in 21. uro. Izpolnjevanje pogojev za konkretne prostore se bo presojalo po prejemu vloge na javni razpis in pregledu priloženih dokazil za prostore. |
| 9 | Razpis v poglavju 7.3, v točki 3 določa, da mora imeti romski svetovalec vsaj dve leti izkušenj z delom z ranljivimi skupinami (sklepamo, da ni nujno samo s ciljno skupino Romov, ampak nasploh z ranljivimi skupinami). Pri pomočniku pa je v poglavju 13.2.1.1 določeno s pripadniki romske skupnosti ali drugimi (tudi tu sklepamo, da ni nujno samo s pripadniki romske skupnosti). Drži? | Pri preverjanju izpolnjevanja zahtev za romskega svetovalca se bodo skladno s poglavjem 7.3 javnega razpisa in poglavjem 3 razpisne dokumentacije (Specifični pogoji za projekt) upoštevale delovne izkušnje z delom z ranljivimi skupinami, kar pomeni, da se upoštevajo tako izkušnje z delom s pripadniki romske skupnosti kot tudi pripadniki drugih ranljivih skupin. Iz poglavja 13.2.1.1 izhaja, da mora imeti pomočnik romskega svetovalca najmanj 6 (šest) mesecev izkušenj z delom s pripadniki romske skupnosti ali z drugimi ranljivimi skupinami. Velja torej pojasnilo kot v primeru romskega svetovalca. Dokazilo o zaposlitvi in izpolnjevanju te zahteve izbrani prijavitelj predloži ob posredovanju prvega zahtevka za izplačilo, na katerem uveljavlja strošek novo zaposlene osebe. |
| 10 | Ali za izkušnje romskega svetovalca štejejo tudi tiste, ki so pridobljene s prostovoljnim delom? | Da, tako za romskega svetovalca kot tudi pomočnika romskega svetovalca, kot izhaja iz Priloge št. 7: Življenjepis za romskega svetovalca, točka 3. Delovne izkušnje, poleg delovnih izkušenj, pridobljenih v okviru rednega delovnega razmerja (tj. na osnovi pogodbe o zaposlitvi), štejejo tudi izkušnje, pridobljene v okviru drugih oblik dela (npr. delo po avtorski pogodbi, podjemni pogodbi, prostovoljno delo itd.). Pri drugih oblikah dela se delovne izkušnje štejejo v opravljenih urah, pri čemer se za eno leto delovnih izkušenj šteje 1740 ur.  |